Document ID: 32007R1210

UREDBA KOMISIJE (ES) št. 1210/2007
z dne 17. oktobra 2007
o odprtju razpisa za dodelitev izvoznih dovoljenj A3 za sadje in zelenjavo (paradižnik, pomaranče, limone, namizno grozdje in jabolka)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1) in zlasti tretjega pododstavka člena 35(3) Uredbe,
ob upoštevanju naslednjega:
(1)
Uredba Komisije (ES) št. 1961/2001 (2) določa podrobna pravila za uporabo izvoznih nadomestil za sadje in zelenjavo.
(2)
Na podlagi člena 35(1) Uredbe (ES) št. 2200/96 so proizvodi, ki jih izvozi Skupnost, lahko predmet izvoznih nadomestil do obsega, ki je potreben, da se omogoči izvoz gospodarsko pomembnih količin proizvodov in ob upoštevanju omejitev, ki so rezultat sporazumov, sklenjenih v skladu s členom 300 Pogodbe.
(3)
V skladu s členom 35(2) Uredbe (ES) št. 2200/96 je treba paziti, da se ne prekinejo trgovinski tokovi, prej nastali zaradi sistema nadomestil. Iz tega razloga ter ker je izvoz sadja in zelenjave sezonski, je treba določiti količine, predvidene za vsak proizvod, na podlagi nomenklature kmetijskih proizvodov za izvozna nadomestila, določene z Uredbo Komisije (EGS) št. 3846/87 (3). Te količine je treba razdeliti ob upoštevanju pokvarljivosti zadevnih proizvodov.
(4)
V skladu s členom 35(4) Uredbe (ES) št. 2200/96 je treba nadomestila določiti na eni strani glede na trenutni položaj in možna gibanja cen sadja in zelenjave na trgu Skupnosti ter razpoložljivih količin in na drugi strani glede na cene na mednarodnem trgu. Upoštevati je treba tudi stroške trženja in transporta ter gospodarski vidik načrtovanega izvoza.
(5)
V skladu s členom 35(5) Uredbe (ES) št. 2200/96 se cene na trgu Skupnosti določijo glede na najugodnejše cene s stališča izvoza.
(6)
Stanje v mednarodni trgovini ali posebne zahteve nekaterih trgov lahko zahtevajo, da se nadomestilo za določen proizvod spreminja glede na njegov namembni kraj.
(7)
Paradižnik, pomaranče, limone, namizno grozdje in jabolka razredov ekstra, I in II standardov trženja Skupnosti se trenutno lahko izvažajo v gospodarsko pomembnih količinah.
(8)
Da se zagotovi najboljša uporaba razpoložljivih virov in glede na strukturo izvoza Skupnosti, je primerno nadaljevati z razpisom ter določiti okvirni znesek nadomestila in predvidene količine za zadevno obdobje.
(9)
Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
1. Odpre se razpis za dodelitev izvoznih dovoljenj A3. Zadevni proizvodi, rok za oddajo ponudb, okvirne stopnje nadomestila in predvidene količine so določeni v Prilogi.
2. Dovoljenja, izdana za pomoč v hrani iz člena 16 Uredbe Komisije (ES) št. 1291/2000 (4), se ne upoštevajo pri upravičenih količinah iz Priloge k tej uredbi.
3. Rok veljavnosti dovoljenj A3 je do 31. decembra 2007.
Člen 2
Ta uredba začne veljati 25. oktobra 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. oktobra 2007

Labels: 3
17